Vónandi eru veðurvánirnar eitt tekin um, at Havnin nú verður enn hvítari Tað er altíð spennandi og hugaligt at koma í Gundadal til fyrsta heimadystin á árinum. Og tað verður ikki minni spennandi, nú talan er um grannauppgerð. Tað plagar at borga fyri intensiteti og spenningi, tá vit takast við grannarnar fyri norðan, og neyvan verður mánadagurin nakað undantak. Sjálvi plaga vit at taka til, at Gundadalur skal eita Hvítidalur, og sum veðrið hevur skikkað sær um páskirnar, skal hetta kanska takast heilt bókstaviliga. Vónandi skal tað eisini skiljast í fluttum týdningi, soleiðis at tað verða vit, sum ganga við høvdinum hægst komandi tíðina.